आज पूरे देश को मंगलयान इफेक्ट की जरूरत है। जो तरक्की हमारे मंगलयान मिशन ने की है, इसकी वजह से जिस ऊंचाई पर भारत चुनिंदा देशों की श्रेणी में खड़ा हुआ है, आज इसी मोड पर काम करते हुए मोदी ने पिछले ढाई साल में देश को दुनिया की पांचवीं सबसे बड़ी अर्थव्यवस्था बना दिया है। खादी भी इसमें अपवाद नहीं है। ऐसे में खादी के कैलेंडर डायरी में अगर मोदी की तस्वीर आई है, तो इसका विरोध करना जायज नहीं है। खास तौर पर कांग्रेस उपाध्यक्ष राहुल गांधी ने इसे मंगल इफेक्ट कहकर जिस तरीके से उपहास उड़ाने की कोशिश की है, वो खुद उनकी गले की फांस बन गया है। इस लेख में आंकड़ों के जरिये हम आपको बताएंगे कि क्यों मोदी खादी के लिए सबसे बड़े आइकन बन गए हैं। साथ ही ये भी बताएंगे कैसे पहले भी खादी के कैलेंडर में राष्ट्रपिता महात्मा गांधी के अलावा दूसरी तस्वीरें भी छपी हैं।